Komission päätös,

tehty 22 päivänä helmikuuta 2001,

yhteisön suu- ja sorkkatautirokotevaraston perustamisesta tehdyn neuvoston päätöksen 91/666/ETY liitteen I muuttamisesta sekä neuvoston antigeenivarastojen jakamisesta antigeenipankkien välillä tehdyn päätöksen 2000/112/EY saattamisesta ajan tasalle

(tiedoksiannettu numerolla K(2001) 425)

(ETA:n kannalta merkityksellinen teksti)

(2001/181/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY(1), sellaisena kuin se on viimeksi muutettuna päätöksellä 1999/762/EY(2), ja erityisesti sen 7 ja 9 artiklan,

ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(3), sellaisena kuin se on viimeksi muutettuna neuvoston asetuksella (EY) N:o 1258/1999(4), ja erityisesti sen 14 artiklan,

sekä katsoo seuraavaa:

(1) Antigeenien ostaminen on päätöksen 91/666/ETY mukaisesti osa yhteisön toimintaa, jonka tarkoituksena on suu- ja sorkkatautirokotevarastojen perustaminen yhteisöön.

(2) Päätöksen 91/666/ETY liitteessä I eritellään yhteisön antigeenivarastoissa pidettävän suu- ja sorkkatautiviruksen antigeenin määrät ja alatyypit.

(3) Epidemiologisen tilanteen pakottamana ja Pirbrightissa, Yhdistyneessä kuningaskunnassa sijaitsevan suu- ja sorkkataudin maailman vertailulaboratorion neuvosta sekä direktiivin 85/511/ETY(5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, tiettyjen säännösten tarkistamiseksi perustetun asiantuntijaryhmän neuvosta yhteisö on ostanut eri määriä ja alatyyppejä suu- ja sorkkatautiviruksen antigeenejä.

(4) Suu- ja sorkkatautiviruksen A5-, A22- ja O1-antigeenikantojen ostamiseksi on tehty järjestelyjä yhteisön suu- ja sorkkatautiantigeenien ostamisesta suu- ja sorkkatautirokotevarastoa koskevan yhteisön toiminnan mukaisesti 5 päivänä marraskuuta 1993 tehdyllä komission päätöksellä 93/590/EY(6), sellaisena kuin se on viimeksi muutettuna päätöksellä 2000/112/EY(7).

(5) Suu- ja sorkkatautiviruksen A22-Iraq-, C1- ja ASIA1-antigeenikantojen ostamiseksi on tehty järjestelyjä suu- ja sorkkataudin antigeenien ostamisesta yhteisöön ja suu- ja sorkkatautirokotteiden kehittelystä, tuotannosta, pakkauksesta ja jakelusta 23 päivänä toukokuuta 1997 tehdyllä komission päätöksellä 97/348/EY(8), sellaisena kuin se on viimeksi muutettuna päätöksellä 2000/112/EY.

(6) Tiettyjen suu- ja sorkkatautiviruksen A Iran 96-, A Iran 99-, A Malaysia 97-, SAT 1-, SAT 2- (itäafrikkalaiset ja eteläafrikkalaiset kannat) ja SAT 3 -antigeenikantamäärien ostamiseksi on tehty järjestelyjä suu- ja sorkkataudin antigeenien ostamisesta yhteisöön sekä suu- ja sorkkatautirokotteiden kehittelystä, tuotannosta, pakkauksesta ja jakelusta 17 päivänä joulukuuta 1999 tehdyllä komission päätöksellä 2000/77/EY(9).

(7) Suu- ja sorkkatautiviruksen A22-Iraq-, O1-Manissa-, ASIA1-Shamir-, A Malaysia 97-, SAT 1-, SAT 2- (itäafrikkalaiset ja eteläafrikkalaiset kannat) ja SAT 3 -antigeenikantojen lisämäärien ostamiseksi on tehty järjestelyjä yhteisön tekemistä suu- ja sorkkatautiantigeenien ostoista sekä suu- ja sorkkatautirokotteiden valmistamisesta, tuotannosta, pullottamisesta ja jakelusta 8 päivänä syyskuuta 2000 tehdyllä komission päätöksellä 2000/569/EY(10).

(8) On tarpeen yhdenmukaistaa päätöksen 91/666/ETY liite I niiden ostojen kanssa, joita yhteisö on tehnyt epidemiologisen tilanteen muuttumisen vuoksi.

(9) On myös aiheellista saattaa ajan tasalle yksityiskohtaisista säännöistä antigeenivarastojen jakamiseksi suu- ja sorkkatautirokotevarastoa koskevan yhteisön toiminnan yhteydessä perustettujen antigeenipankkien välillä ja komission päätösten 93/590/EY ja 97/348/EY muuttamisesta tehdyn päätöksen 2000/112/EY liite.

(10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan päätöksen 91/666/ETY liite I tämän päätöksen liitteellä I.

2 artikla

Korvataan päätöksen 2000/112/EY liite tämän päätöksen liitteellä II.

3 artikla

Tämä päätös on osoitettu kaikille jäsenvaltioille.

Tehty Brysselissä 22 päivänä helmikuuta 2001.

Komission puolesta

David Byrne

Komission jäsen

(1) EYVL L 368, 31.12.1991, s. 21.

(2) EYVL L 301, 24.11.1999, s. 6.

(3) EYVL L 224, 18.8.1990, s. 19.

(4) EYVL L 160, 26.6.1999, s. 103.

(5) EYVL L 315, 26.11.1985, s. 11.

(6) EYVL L 280, 13.11.1993, s. 33.

(7) EYVL L 33, 8.2.2000, s. 21.

(8) EYVL L 148, 6.6.1997, s. 27.

(9) EYVL L 30, 4.2.2000, s. 35.

(10) EYVL L 238, 22.9.2000, s. 61.

LIITE I

"LIITE I

Antigeenipankeissa pidettävän antigeenin määrät ja alatyypit

Tehokkaat, hyvin testatut rokotekannat, jotka vastaavat seuraavia kantoja:

>TAULUKON PAIKKA>

Edellä mainittuja kantoja on oltava riittävät määrät hätärokotusten tekemiseksi, kun otetaan huomioon riskit, joita eri alatyyppien arvioidaan edustavan yhteisön karjalle, mutta kuitenkin niin, että jokaista alatyyppiä on vähintään kaksi miljoonaa annosta.

Jokaisella edellä mainitusta antigeenistä valmistetulla rokoteannoksella on oltava haivaittava 6 PD 50 -teho naudalla, kun rokotteita testataan Euroopan Farmakopean mukaisesti."

LIITE II

"LIITE

>TAULUKON PAIKKA>"